NOVA HOLLANDIA. 129 



Scorpaena capitc tribus ordinibus aculcorum, linca la- 

 terali papillosa. 



Habitat in mari alluente Novam Zeelandiam. 



Corpus ovato - lanceolatum, catheto - plateum, squamo- 

 sum, rubrum, maculis fuscis adspersum. Pinnae omnes 

 rubicundae, praesertim apicibus, et pluribus ordinibus macu- 

 larum fuscarum fasciatae; ventrales totae miniaceae, sinc 

 ullis maculis fuscis. Dorsum et caput fusco-rubrum; ab- 

 domen miniaceum. 



Caput magnum, obtusum, subcatheto-plateum, squa- 

 mosum, aculeatum, fronte concava. Tres ordines longitudi- 

 nales aculeorum utrimque; prima series cingit frontem 

 concavam, margine porcatam; secunda a medio oculo in 

 superiorem extremitatem aperturae branchialis procedit; ter- 

 tia denique ducta ab ore, infra oculos in medium circiter 

 operculorum branchialium, quae habent utrimque spi- 

 nam validam, divergentem, acinaciformem in margine postico, 

 supra pinnam pectoralem. Rictus obliquus. Labia crassa. 

 Maxillae subaequales, retractiles, denticulis conferlis 

 consitae; palatum et faux ampla, ossibus denticulatis in- 

 structa; lingua obtusa, nuda. Nares geminae, contiguae, 

 inaequales. Oculi ampli, superi, prominuli, approximati; 

 iride rubra; membrana nictitante integra. Membrana 

 branchiostega gularis, radiis 7 validis. 



Linea lateralis a nucha dorso propinquior, in reli- 

 qua corporis parte subparallela, papillis aspersa, supera. 



Pinna dorsalis composita interrupta; radiis 12 spi- 

 nosis , declinatis ; communibus 1 1 dichotomis assurgentibus. 

 Pinnae pectorales infimae, amplae, rotundatae, concavae, 

 radiis 16, quorum 10 inferiores sunt simplices apice carnoso 

 s. cirrhoso mutico, reliqui dichotomi. Pinnae ventrales 

 thoracicae, subrotundatae , radiis 6; dichotomis 3-6, primo 

 spinoso, secundo simplici carnoso s. cirrhoso. Pinna ana- 



9 



